钦定古今图书集成/理学汇编/学行典/第257卷 > 朱子大全集 > 卞随 务光
## 钦定古今图书集成/理学汇编/学行典/第257卷 > 朱子大全集 > 卞随 务光

按嵇康《高士传》：卞随务光者，不知何许人，汤将伐桀，
因卞随而谋曰：“‘非吾事也’。汤遂伐桀，以天下让随。随
曰：‘后之伐桀谋于我，必以我为贼也；而又让我，必以
我为贪也。吾不忍闻’。乃自投，又让务光，光曰：‘废上非
义，杀民非仁，无道之世，不践其土，况于尊我哉’！乃抱
石而沈庐水。”

按《琅嬛记》：汤既伐桀，让于务光。务光笑曰：“以九尺之
夫而让天下于我，是形吾短也。”羞而沈于水。有只尺
之鱼，负之而去。